ได้ไปทานร้านอาหารตำนานป่าเพราะตั้งใจจะไปลงแพกันที่ท่าเรือบ้านเพ ออกจากกรุงเทพฯตอนเช้า ตกเที่ยงก็ยังไม่ถึงท่าเรือ บวกกับความหิว เลยสอบถามพนักงานขับรถตู้ที่เช่ากันว่ามีร้านไหนแนะนำบ้าง พี่เขาบอกว่าร้านตำนานป่าขึ้นชื่อ ด้วยความหิวก็บอกคนขับว่า ไปเลยค่ะพี่!!!

ลงจากรถ ก้าวขาผ่านเสาประตูทางเข้า ก็ได้พบกับอีกโลกหนึ่ง สวยมากๆ ต้นไม้ใบหญ้าและปลาน้อยใหญ่ ร่มรื่น ดูสงบ ❤️

อาหารที่นี่ก็มีเมนูให้เลือกทานหลากหลาย เรียกได้ว่ายกกันมาทั้งทะเลเลยทีเดียว ????????

ได้รับฟังจากพนักงานคือที่นี่มีรีสอร์ท มีสวนน้ำ มีแปลงผักปลูกเองแล้วนำมาใช้ทำอาหาร มีรถกอล์ฟบริการพาเที่ยวชมรอบรีสอร์ทฟรีอีกด้วย แต่เสียดายที่จุดหมายของการเดินทางคือทะเล เราเลยได้ซึมซับบรรยากาศกันแค่นี้

สัญญาว่าครั้งหน้าจะตั้งใจไปที่นี่โดยเฉพาะแน่นอน!!!